Komisjoni määrus (EÜ) nr 473/2002,

15. märts 2002,

millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) I, II ja VI lisa ning sätestatakse vaseühendite kasutamist käsitleva teabe edastamise üksikasjalikud eeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 2491/2001, [2] eriti selle artikli 13 esimest ja teist taanet,

ning arvestades järgmist:

(1) On vaja täpsemalt määratleda üleminekuaja põhimõtteline algus ning täpsustada tingimused, mis peavad olema täidetud selleks, et tunnistada üleminekuperioodi algusele eelnev periood tagasiulatuvalt üleminekuperioodi osaks.

(2) Erandlikel asjaoludel, nagu näiteks nakkusliku haiguse puhkemine, juhuslik saastumine või loodusnähtused, võib loomakasvatajatel olla raskusi orgaaniliste söötade tarnete saamisel ning liikmesriigi pädev asutus peab andma ajutise ja piiratud loa tarnida muud kui mahepõllumajandusest pärit sööta.

(3) Väetisi ja mullaomaduste parandajaid käsitleva II lisa A jaos nähakse ette võimalus kasutada kompostitud majapidamisjäätmeid ajutiselt ainult 31. märtsini 2002. Kompostitud majapidamisjäätmete kasutamine on teatavates liikmesriikides väga vajalik ja see on jäätmete päritolu, liikmesriigi poolt heakskiidetud kogumissüsteemi toimimise ja raskemetallide piirmäära osas rangelt reguleeritud, ilma et see piiraks muude nõuete kohaldamist kompostitud majapidamisjäätmete kasutamisel põllumajanduses üldiselt. Neid nõudeid võib olla vaja majapidamisjäätmeid käsitlevate uute ühiste õigusaktide raames uuesti läbi vaadata; kehtivaid lubasid võib seetõttu nelja aasta võrra pikendada.

(4) Püretroide (deltametriin ja lambdatsühalotriin) kasutatakse mahepõllumajanduses ainult püünistes ja nende kasutamine vastab seega määruse (EMÜ) nr 2092/91 artikli 7 lõike 1 kriteeriumidele. Nende ainete kasutamine on teatavate põllukultuuride puhul tõeliselt vajalik ja seetõttu tuleks nende kasutamist lubada määramata ajaks.

(5) Saksamaa on palunud raudfosfaadi lisamist määruse (EMÜ) nr 2092/91 II lisasse, et seda olek võimalik kasutada mahepõllumajanduses molluskitsiidina. Pärast selle taotluse läbivaatamist on leitud, et nimetatud määruse artikli 7 lõikes 1 sätestatud tingimused on täidetud. Lisaks sellele hinnati hiljuti raudfosfaadi vastavust nõukogu 15. juuli 1991. aasta direktiivil 91/414/EMÜ taimekaitsevahendite turuleviimise kohta, [3] viimati muudetud komisjoni direktiiviga 2002/18/EÜ, [4] põhinevatele inimeste tervist ja keskkonda käsitlevatele kriteeriumidele. See toode tuleks vastavalt lisada II lisa B jaosse.

(6) Metaldehüüdi lubatakse kasutada mahepõllumajanduses molluskitsiidina kuni 31. märtsini 2002. Seda ajavahemikku tuleks nelja-aastase üleminekuaja võrra pikendada ning see võimaldaks liikmesriikides asendada molluskitsiidina kasutatava metaldehüüdi raud(III)ortofosfaadiga.

(7) Vase kasutamist vaskhüdroksiidi, vaskoksükloriidi, (kolmealuselise) vasksulfaadi, vask(I)oksiidi kujul ja mineraalõlide kasutamist fungitsiididena käsitatakse vastavalt määruse (EMÜ) nr 2092/91 artikli 7 lõike 1a sätetele tavapärase mahepõllumajanduse menetlusena. On ilmnenud, et need ained on praegu mitme põllukultuuri kasvatamiseks hädavajalikud ja et sobivaid alternatiivseid keskmise tähtajaga või pikaajalisi lahendusi on võimalik leida ainult põhjalikumate teadusuuringute käigus. Seetõttu tuleks nende ainete kasutamist esialgu lubada. Nende ainete kasutamise lubamise otsus tuleks uusi arenguid ja tõendeid arvesse võttes olemasolevate alternatiivide osas uuesti läbi vaadata.

(8) Vase kasutamine eespool nimetatud kujul võib mulda ladestumise tõttu omada pikaajalist mõju ning see on vastuolus mahepõllumajanduse keskkonnasõbraliku tootmise eesmärgiga. Vase kasutamise tingimusi tuleks seetõttu piirata, määrates selleks kindlaks vase kasutamise piirmäära kilogrammides hektari kohta aastas. Piirmäär peaks algul olema 8 kg vaske hektari kohta ning see peaks nelja-aastase üleminekuperioodi lõppedes olema 6 kg hektari kohta, välja arvatud juhul, kui tõestatakse, et teatavate põllukultuuride puhul ei ole selline madal piirmäär tõhus. Liikmesriikidel peaks olema võimalik kohaldada seda piirmäära viieaastase ajavahemiku keskmise põhjal. Kõnealust võimalust kasutavad liikmesriigid peaksid aru andma selle meetme rakendamisest ja tegelikult kasutatud kogustest, et seda korda oleks võimalik vajaduse korral uuesti läbi vaadata.

(9) Käesolevas määruses sätestatud taimekaitsevahendite kasutamise perioodi pikendamine ei piira otsuseid, mis on tehtud direktiivi 91/414/EMÜ artikli 8 lõikes 2 ettenähtud läbivaatamisprogrammi raames nende toodete kasutamise kohta põllumajanduses üldiselt. Komisjon on nõukogule ja parlamendile esitanud läbivaatamiseks artikli 8 lõikes 2 ettenähtud aruande. Käesolevas määruses sätestatud tähtpäevad vaadatakse viivitamatult läbi, kui see on aruande läbivaatamisel tehtud järeldusi silmas pidades vajalik.

(10) Määruse (EMÜ) nr 2092/91 artikli 5 alusel tohib toote märgis ja reklaam osutada mahepõllumajandusliku tootmise meetodile ainult siis, kui toodet või selle põllumajandusest pärit koostisosi ei ole töödeldud VI lisa B jaos loetlemata ainetega. Naatriumhüdroksiid on siiski selles lisas loetletud kasutamiseks kuni 31. märtsini 2002 rapsiseemnest (Brassica spp.) õli tootmisel. Selle aine kasutamise vajalikkust teatavate toidus kasutatavate mahepõllumajandusliku rapsiseemneõli liikide tootmisel on tõestatud. Seetõttu tuleks selle toote kasutamist lubada määramata ajaks.

(11) Komisjoni määruses (EMÜ) nr 207/93, [5] viimati muudetud määrusega (EÜ) nr 2020/2000, [6] on määratletud määruse (EMÜ) nr 2092/91 VI lisa sisu ja sätestatud käesoleva määruse artikli 5 lõike 4 rakendamise tingimused. Liikmesriigid on palunud lisada VI lisa C jaosse loomade sooled. Pärast kontrollimist on leitud, et see taotlus vastab määruse (EMÜ) nr 2092/91 artikli 5 lõike 4 ja määruse (EMÜ) nr 207/93 artikli 3 lõike 4 tingimustele.

(12) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2092/91 I, II ja VI lisa muudetakse vastavalt käesoleva määruse lisale.

Artikkel 2

Kui liikmesriik otsustab kohaldada määruse (EMÜ) nr 2092/91 II lisa B jaos vaseühendite piirnormide suhtes sätestatud erandit, tuleb komisjonile ja liikmesriikidele edastada:

- enne 30. juunit 2002 teave selle sätte rakendamiseks ja selle järgimise tagamiseks võetud meetmete kohta, eelkõige põllumajandusettevõtete tasandil,

- enne 31. detsembrit 2004 aruanne nende meetmete rakendamise ja tulemuste kohta, eelkõige selle sätte jõustumisele järgnevatel külviperioodidel tegelikult vaja läinud kogused.

Vajaduse korral võtab komisjon määruse (EMÜ) nr 2092/91 artiklis 14 ettenähtud korras asjakohased meetmed.

Artikkel 3

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Liikmesriigid võivad jätkata nende määruse (EMÜ) nr 2092/91 I lisa A jao lõike 1 sätete kohaldamist, mida on kohaldatud enne käesoleva määruse jõustumist:

- maatükkide suhtes, mille puhul algas üleminekuperiood enne 31. detsembrit 2002,

- maatükkide suhtes, mille pädevad asutused on heaks kiitnud kuni viieaastase ümberkorralduskava osana, juhul kui selle kava kohaldamist alustati enne 1. septembrit 2002; seda erandit ei kohaldata maatükkide suhtes, mis on lisatud kavasse pärast selle esialgset heakskiitmist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. märts 2002

Komisjoni nimel

komisjoni liige

David Byrne

[1] EÜT L 198, 22.7.1991, lk 1.

[2] EÜT L 337, 20.12.2001, lk 9.

[3] EÜT L 230, 19.8.1991, lk 1.

[4] EÜT L 55, 26.2.2002, lk 29.

[5] EÜT L 25, 2.2.1993, lk 5.

[6] EÜT L 241, 26.9.2000, lk 39.

--------------------------------------------------

LISA

1. Määruse (EMÜ) nr 2092/91 I lisa muudetakse järgmiselt.

1.1.

I lisa A jao lõige 1

"Taimed ja taimekasvatussaadused"

asendatakse järgmisega:

"1.1. Artikli 6 lõike 1 punktides a, b ja d ja eelkõige käesolevas lisas sätestatud põhimõtteid peaks tavaliselt olema kohaldatud maatükkide suhtes vähemalt kaheaastase üleminekuperioodi jooksul enne külvamist või heinamaade puhul vähemalt kahe aasta jooksul enne nende kasutamist mahepõllundusest saadud sööda allikana või mitmeaastaste taimede, v.a heintaimede puhul vähemalt kolme aasta jooksul enne artikli 1 lõike 1 punktis a osutatud saaduste esimest koristamist. Üleminekuperiood algab kõige varem kuupäeval, millal tootja teatab vastavalt artiklile 8 oma tegevusest ja esitab oma põllumajandusettevõtte artiklis 9 sätestatud kontrollisüsteemi kohaldamiseks.

1.2. Kontrollasutus või kontrolliv ametiasutus võib pädeva asutuse nõusolekul siiski otsustada tunnistada tagasiulatuvalt üleminekuperioodi osaks varasemad perioodid, mille ajal:

a) olid maatükid vastavalt nõukogu 30. juuni 1992. aasta määrusele (EMÜ) nr 2078/92 (keskkonnakaitsenõuete ja loodushoiuga kooskõlas olevate põllumajanduslike tootmismeetodite kohta) [1] või nõukogu 17. mai 1999. aasta määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta) [2] VI peatükile rakendatud programmi või mõne muu ametliku programmi osad, tingimusel et asjaomased programmid tagavad, et II lisa A ja B jaos loetlemata tooteid ei ole nendel maatükkidel kasutatud; või

b) olid maatükid looduslikud või põllumajanduslikud alad, mida ei töödeldud II lisa A ja B jaos loetlemata toodetega. Seda perioodi võetakse tagasiulatuvalt arvesse ainult juhul, kui kontrolliasutusele või kontrollivale ametiasutusele on esitatud piisavad tõendid, mis võimaldavad kindlaks teha, et tingimusi on vähemalt kolme aasta jooksul täidetud.

1.3. Kontrollasutus või kontrolliv ametiasutus võib pädeva asutuse nõusolekul ja maatüki varasemat kasutust arvesse võttes otsustada teatavatel juhtudel lõikes 1.1 sätestatud üleminekuperioodi pikendada.

1.4. Liikmesriigid võivad maatükkide puhul, millel on juba mahepõllumajandusele üle mindud või kus see protsess on pooleli ning mida töödeldakse II lisas loetlemata tootega, ette näha lühema üleminekuperioodi, kui on sätestatud lõikes 1.1, kahel järgmisel juhul:

a) maatükkide puhul, mida on töödeldud II lisa B jaos loetlemata tootega liikmesriigi territooriumil või selle teatavates osades liikmesriigi pädeva asutuse poolt kohaldatava konkreetse taimekasvatustoodangu puhul kohustusliku haiguste ja kahjurite tõrje meetme raames;

b) maatükkide puhul, mida on töödeldud II lisa A või B jaos loetlemata toodetega liikmesriigi pädeva asutuse poolt heakskiidetud teaduslike katsete osana.

Nendel juhtudel võetakse üleminekuperioodi pikkuse kindlaksmääramisel arvesse kõiki järgmisi punkte:

- asjaomase taimekaitsevahendi lagunemisprotsess peab tagama, et üleminekuperioodi lõpuks sisaldab muld ja mitmeaastaste taimede puhul taim tähtsusetus koguses jääkaineid,

- töötlemisele järgnevat saaki ei tohi müüa mahepõllumajandusliku tootmise meetodile viidates,

- asjaomane liikmesriik peab oma otsusest nõuda kohustuslikku töötlemist teavitama teisi liikmesriike ja komisjoni."

1.2. B jagu

"Järgmistesse liikidesse kuuluvad elusloomad ja nendest saadud loomsed saadused: veised (sealhulgas pühvlid ja piisonid), sead, lambad, kitsed, hobuslased, kodulinnud"

muudetakse järgmiselt.

1.2.1.Lõike 4.9 tekst asendatakse järgmisega:"Erandina lõikest 4.8 võivad liikmesriikide pädevad asutused loomasööda kao puhul või piirangute rakendamisel, mis on eelkõige erandlike ilmastikutingimuste, nakkuslike haiguste puhkemise, mürkainetega saastumise või tulekahju tagajärg, anda loa tavasööda osakaalu ajutiseks suurendamiseks konkreetses piirkonnas juhul, kui see on õigustatud. Pädeva asutuse loal kohaldab kontrolliasutus või kontrolliv ametiasutus kõnealust erandit konkreetsete ettevõtjate suhtes. Liikmesriigid teavitavad tehtud eranditest teisi liikmesriike ja komisjoni."

1.2.2. Lõikes7.4 lisatakse pärast sõna "koostöö" sõna "üksnes".

2. Määruse (EMÜ) nr 2092/91 II lisa muudetakse järgmiselt.

2.1.A jagu "Väetised ja mullaomaduste parandajad" muudetakse järgmiselt.Tabelis asendatakse kompostitud või muul viisil kääritatud majapidamisjäätmete kasutamise suhtes kehtestatud tähtpäev "31. märts 2002"tähtpäevaga "31. märts 2006".

2.2. B jagu

"Pestitsiidid"

muudetakse järgmiselt.

2.2.1.Tabelis III "Ained kasutamiseks ainult lõksudes ja/või püünistes" jäetakse ära piirang kasutada püretroide kuni 31. märtsini 2002.

2.2.2. Tabelis III "Ained kasutamiseks ainult lõksudes ja/või püünistes" asendatakse tähtpäev "31. märts 2002"metaldehüüdi puhul tähtajaga "31. märts 2006".

2.2.3. Tabelis IV

"Muud mahepõllunduses tavapäraselt kasutatavad ained"

asendatakse vasega seotud sätted järgmistega:

"Nimi | Kirjeldus, nõuded koostisele; kasutustingimused |

Vask vaskhüdroksiidi, vaskoksükloriidi, (kolmealuselise) vasksulfaadi, vask (I) oksiidi kujul | Fungitsiid Kuni 31. detsembrini 2005 kuni 8 kg vaske hektari kohta aastas ja alates 1. jaanuarist 2006 kuni 6 kg vaske hektari kohta aastas, ilma et see piiraks väiksema piirmäära kohaldamist, kui see on sätestatud selle liikmesriigi taimekaitsevahendeid käsitlevate õigusaktide eritingimuste alusel, kus toodet kasutama hakatakse Mitmeaastaste põllukultuuride puhul võivad liikmesriigid erandina eelmisest lõikest ette näha, et piirnorme kohaldatakse järgmiselt: ajavahemikul 23. märts 2002 - 31. detsember 2006 ei ületa maksimumkogus kokku 38 kg vaske hektari kohtaalates 1. jaanuarist 2007 arvutatakse hektari kohta aastas kasutatav maksimumkogus, lahutades selleks neljal eelmisel aastal tegelikult kasutatud kogused 2007., 2008., 2009. ja 2010. aasta ning järgmiste aastate kogustest, milleks on vastavalt 36, 34, 32 ja 30 kg vaskeOn vaja järelevalveorgani tunnustust |

- ajavahemikul 23. märts 2002 - 31. detsember 2006 ei ületa maksimumkogus kokku 38 kg vaske hektari kohta

- alates 1. jaanuarist 2007 arvutatakse hektari kohta aastas kasutatav maksimumkogus, lahutades selleks neljal eelmisel aastal tegelikult kasutatud kogused 2007., 2008., 2009. ja 2010. aasta ning järgmiste aastate kogustest, milleks on vastavalt 36, 34, 32 ja 30 kg vaske

On vaja järelevalveorgani tunnustust" |

2.2.4. Tabelis IV "Muud mahepõllunduses tavapäraselt kasutatavad ained" jäetakse välja piirang kasutada mineraalõlisid ajavahemikul, mis lõpeb 31. märtsil 2002.

2.3. Lisatakse uus järgmise sisuga tabel IIIa, pealkirjaga

"Kasvatatavate taimede vahele maapinnalt laotatavad preparaadid"

:

"Nimi | Kirjeldus, nõuded koostisele; kasutustingimused |

Raud (III) ortofosfaat | Molluskitsiid" |

3. Määruse (EMÜ) nr 2092/91 VI lisa muudetakse järgmiselt.

3.1.B jagu "Abiained ja muud tooted, mida võib kasutada määruse (EMÜ) nr 2092/91 artikli 5 lõike 3 punktis d ja artikli 5 lõike 5a punktis e nimetatud põllumajandusest pärit ja mahepõllunduslikult toodetud koostisosade töötlemisel" muudetakse järgmiselt: jäetakse välja piirang naatriumhüdroksiidi kasutamise kohta ajavahemikul, mis lõpeb 31. märtsil 2002.

3.2. C jaos "Määruse (EMÜ) nr 2092/91 artikli 5 lõikes 4 nimetatud põllumajandusest pärit koostisosad, mis ei ole mahepõllunduslikult toodetud" lisatakse lõikele C.3 järgmine:"Loomasooled, ainult kuni 1. aprillini 2004."

[1] EÜT L 215, 30.7.1992, lk 85.

[2] EÜT L 160, 26.6.1999, lk 80.

--------------------------------------------------